Latvijos laisvės kovos
Latvijos laisvės kovos (latv. Latvijas brīvības cīņas) – serija karinių konfliktų nuo 1918 m. lapkričio 18 d. (Latvijos nepriklausomybės paskelbimo) iki 1920 m. rugpjūčio 11 d. (Rygos sutarties tarp Latvijos ir Sovietų Rusijos pasirašymo). Kariavo Latvija (ją rėmė Estija, Lenkija bei kai kurios Vakarų Europos valstybės, ypač Jungtinė Karalystė) prieš Sovietų Rusiją, trumpai gyvavusią Iskolato Respubliką, Vokietiją ir Landesverą, bei bermontininkus. Vietiniai vokiečiai kariavo ir prieš, ir už Latvijos vyriausybę skirtingais laiko momentais. Tam tikrus šio karo etapus lenkų istorikai laiko Lenkų – sovietų karo dalimis (ypač Daugpilio mūšį).